CELEX: 32018R0096
Language: sl
Date: 2018-01-09 00:00:00
Title: Izvedbena uredba Komisije (EU) 2018/96 z dne 9. januarja 2018 o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša („Oignon doux des Cévennes“ (ZOP))

23.1.2018   
            
            
               SL
            
            
               Uradni list Evropske unije
            
            
               L 17/10
            
         IZVEDBENA UREDBA KOMISIJE (EU) 2018/96
   z dne 9. januarja 2018
   o odobritvi spremembe specifikacije za ime, vpisano v registru zaščitenih označb porekla in zaščitenih geografskih označb, ki ni manjša („Oignon doux des Cévennes“ (ZOP))
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) ter zlasti člena 52(2) Uredbe,
   ob upoštevanju naslednjega:
   
               (1)
            
            
               Komisija je v skladu s prvim pododstavkom člena 53(1) Uredbe (EU) št. 1151/2012 preučila zahtevek Francije za odobritev spremembe specifikacije za zaščiteno označbo porekla „Oignon doux des Cévennes“, registrirano na podlagi Uredbe Komisije (ES) št. 723/2008 (2), kakor je bila spremenjena z Uredbo Komisije (EU) št. 686/2013 (3).
            
         
               (2)
            
            
               Ker zadevna sprememba ni manjša v smislu člena 53(2) Uredbe (EU) št. 1151/2012, je Komisija v skladu s členom 50(2)(a) navedene uredbe zahtevek za spremembo objavila v Uradnem listu Evropske unije
                   (4).
            
         
               (3)
            
            
               Ker v skladu s členom 51 Uredbe (EU) št. 1151/2012 Komisija ni prejela nobenega ugovora, bi bilo treba spremembo specifikacije odobriti –
            
         SPREJELA NASLEDNJO UREDBO:
   Člen 1
   Sprememba specifikacije, objavljena v Uradnem listu Evropske unije v zvezi z imenom „Oignon doux des Cévennes“ (ZOP), se odobri.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. januarja 2018
      
         
            Za Komisijo
         
         
            V imenu predsednika
         
         Phil HOGAN
         
            Član Komisije
         
      
   
   
      (1)  UL L 343, 14.12.2012, str. 1.
   
      (2)  Uredba Komisije (ES) št. 723/2008 z dne 25. julija 2008 o vpisu nekaterih imen v register zaščitenih označb porekla in zaščitenih geografskih označb (Afuega'l Pitu (ZOP), Mazapán de Toledo (ZGO), Agneau de Lozère (ZGO), Oignon doux des Cévennes (ZOP), Butelo de Vinhais ali Bucho de Vinhais ali Chouriço de Ossos de Vinhais (ZGO), Chouriça Doce de Vinhais (ZGO)) (UL L 198, 26.7.2008, str. 28).
   
      (3)  Izvedbena uredba Komisije (EU) št. 686/2013 z dne 16. julija 2013 o odobritvi manjše spremembe specifikacije za ime, vpisano v registru zaščitenih označb porekla in zaščitenih geografskih označb (Oignon doux des Cévennes (ZOP)) (UL L 196, 19.7.2013, str. 4).
   
      (4)  UL C 294, 5.9.2017, str. 8.